Vantaan kaupungin rakennuttama kävelyväylä kulkee joessa – ”Tässä on tehty jonkinlainen suunnitteluvirhe”

Uima-asu on säännöllisesti tarpeen, jos haluaa kulkea Keravanjoen rantaraitilla. Ritiläkantinen kävelysillake valmistui vastikään. Tiina Örn Katso isompi kuva

Tiina Örn

Vantaa rakennutti Kielotien eteläpäähän Keravanjoen rantaan sillan alitse kulkevan ritiläpohjaisen sillakkeen kävelijöille.

Joki tulvii ympäri vuoden. Niin käy sateiden aikaan myös talvisin, jos vesi ei jäädy. Uusi sillake onkin ollut jo useasti veden alla. Pahimmillaan vettä on lähes puoli metriä.

Ulkoilijoiden on säännöllisesti turvauduttava vanhaan reittiin eli noustava rantaraitilta ja kuljettava sillan ylitse. Rantaraitille pääsee takaisin sillan toiselta puolelta portaita pitkin. Vanha reitti ei ole esteetön.

Muita vaihtoehtoja ei ollut."

Rantaraittia lastensa kanssa kulkenut mies sanoo ääneen monen mieleen varmasti tulevan ajatuksen:

–Kaupunki on tehnyt tässä jonkinlaisen suunnitteluvirheen.

Vantaan kaupungin siltainsinööri Ville Mikander vastaa:

–En puhuisi suunnitteluvirheensä. Ritiläkantista sillaketta ei voitu rakentaa korkeammalle, koska vastaan tulee yläpuolella oleva kevyen liikenteen silta.

Alikulun korkeus on nykyisellään 2,1 metriä.

Toteutuksen hinta oli noin 150 000 euroa."

Mikander korostaa, että sillakkeen suunnittelussa jouduttiin hakemaan kompromissiratkaisua.

–Haluttiin tehdään esteetön yhteys rantaraittia pitkin sillan alitse. Muita vaihtoehtoja ei ollut.

Rakentamisessa on otettu huomioon veden säännöllinen nousu.

–Teräksinen sillake sietää tilanteen, että se on tilapäisesti veden alla. Pintakäsittelyt ja suojaukset on tehty niin, että ne kestävät kastumisen.

Ritiläsillakkeen rakentamisurakan toteutuksen hinta oli noin 150 000 euroa. Summaan eivät sisälly suunnittelukustannukset.